Abans de la sol·licitud d'inici de la mediació de consum la persona consumidora ha d'haver presentat una reclamació prèvia a l'entitat financera amb qui ha tingut la relació de consum.
Transcorregut el termini d'un mes sense haver obtingut resposta o en cas de resposta no satisfactòria a les pretensions formulades es pot iniciar el procediment de mediació davant d'Ofideute
Els procediments de mediació de consum tenen una durada màxima de 3 mesos comptats des que es notifica l'acord d'inici.
Ofideute, si concorre causa justificada, pot ampliar el termini, que en cap cas pot excedir dels 6 mesos.
En cas que se superi aquest termini sense causa justificada s'ha d'arxivar el procediment per manca d'acord.
S'ha d'informar les parts de qualsevol ampliació de terminis, així com dels nous terminis corresponents.
Casos en què Ofideute pot actuar com a mediador
Clàusules abusives en els contractes
En els contractes de crèdits i préstecs hipotecaris les persones consumidores tenen dret a sol•licitar l'eliminació i el cessament de les clàusules abusives o deslleials.
El codi de consum de Catalunya, reglat per la Llei 22/2010, determini en l'article 251-6 les següents clàusules abusives:
Així mateix els consumidors poden iniciar una reclamació per qualsevol clàusula en la que considerin l'existència de manca de tranparència.
Deute sobre crèdits i préstecs hipotecaris
Els serveis públics de consum han de garantir que, en els casos d'execució hipotecària de l'habitatge habitual com a conseqüència de l'incompliment del deutor, es pugui dur a terme un procediment de mediació destinat a la resolució extrajudicial de conflictes previ a qualsevol altre procediment judicial o a la intervenció notarial.
Les parts en conflicte, abans d'interposar qualsevol reclamació administrativa o demanda judicial, poden acudir a la mediació adreçada a cercar acords entre les parts que facin viable que la persona consumidora conservi la propietat de l'habitatge o, subsidiàriament, la possibilitat de mantenir-ne l'ús i gaudi.
Ofideute és un servei públic i gratuït de mediació en consum en matèria de préstecs i crèdits hipotecaris.
Els principis bàsics de la mediació de consum són:
Per més informació trucar al 012
La petició d'inici d'un procediment de mediació de consum correspon a les persones consumidores o bé als seus representants.
El procediment de mediació de consum s'inicia a petició de la persona consumidora amb la presentació d'un full oficial de queixa, reclamació i denúncia on es manifesti la voluntat d'iniciar el procediment de mediació; o bé amb una sol·licitud de mediació tramesa per qualsevol altre mitjà, inclosa la presentació per mitjans telemàtics, en virtut del qual pugui quedar constància de la voluntat de la persona consumidora.
S'avalua la sol·licitud de mediació.
En cas que no quedi acreditat es dóna 10 dies per millorar o esmenar la sol·licitud, o per concertar, si escau, una entrevista amb la persona mediadora.
Poden ser causes de no admissió a tràmit de la sol·licitud les següents:
Les sol·licituds es poden presentar a les seus de l' Agència de l'Habitatge de Catalunya i Serveis territorials d'Habitatge
Designació de la persona mediadora
En un termini màxim de dos mesos comptats des de la presentació de la sol·licitud, s'ha de notificar a les parts interessades la persona mediadora, juntament amb l'acord d'inici del procediment de mediació.
Trasllat de la sol·licitud i acceptació de la mediació
Mediació per mitjans telemàtics
Ofideute, amb la conformitat d'ambdues parts, pot acordar que les actuacions de mediació es duguin a terme per mitjans telemàtics, respectant els principis que estableix el procediment.
El procediment de mediació finalitza per:
En qualsevol cas, l'acta que finalitza el procediment de mediació així com l'arxivament s'han de notificar a les parts en un termini de 10 dies des de l'adopció, fent-hi constar el motiu de finalització.
Els acords de mediació de consum són vinculants i executius d'acord amb la normativa vigent.